dagim/amharic-qa huggingface dataset:
ፐርል በክ ፐርል በክ በስነ-ጽሁፍ የኖቤል ተሸላሚ (1938) ለመሆን የበቃች አሜሪካዊት ደራሲ ናት። በክ ጁን 26 ቀን 1982 ዓ.ም በምእራብ ቨርጂኒያ ሂልዝቦሮ በተባለ ቦታ ተወለደች። ወላጆቿ ፕሬስብቴርያዊ ሚሲዮኖች የነበሩ ሲሆን ብዙውን የሚሲዮን ስራቸውን በቻይና ነው ያሳለፉት። በዚሁ የተነሳ በክ ከልጅነቷ ጀምሮ እንግሊዝኛን ብቻ ሳይሆን ቻይንኛንም አቀላጥፋ ትናገር ነበር። ትምህርቷን በ1914 እንዳጠናቀቀች ወደ ቻይና ነው ያቀናችው። በ1915 የወደፊት ባሏ ከሚሆነውን ከጆን ሎሲንግ በክ ጋር ተገናነች። በ1917 ጋብቻቸውን ከፈጸሙ በኋላ ኑሯቸውን ናንሹ በተባለችው የገጠራማዋ አንህዌ ግዛት አደረጉ። በዚሁ ቆይታዋ ነው ወደፊት የሥነ-ጽሁፍ ስራዋ ጉልላት ለመሆን የበቃውን ስሙር መሬት (The Good Earth) ለተባለው መጽሃፏ የሚሆናትን መረጃ የሰበሰበችው። በክ ጽሁፎቿን ማሳተም የጀመረችው ከ1920ዎቹ ጀምራ ሲሆን አጫጭር ስራዎቿ "The Nation"፣ "The Chinese Recorder"፣ "Asia" እና "The Atlantic Monthly" በተሰኙ መጽሄቶች ታትመውላታል። የመጀመሪያው ወጥ ልብ-ወለድ ድርሰቷ (East Wind, West Wind) በ1930 በጆን ዴይ ኩባንያ ታትሟል። የጆን ዴይ ኩባንያ አሳታሚ የነበረው ሪቻርድ ዋልሽ ኋላ ላይ (1935) የፐርል በክ ሁለተኛ ባሏ ለመሆን በቅቷል። በ1931 ጆን ዴይ ኩባንያ የፐርል በክን ሁለተኛ ወጥ ልብ-ወለድ ድርስት የሆነውን ስሙር መሬትን አሳተመ። ይኸው ሥራዋ በተከታታይ በ1931 እና በ1932 ዓ.ም በገበያ ላይ አንደኛ ተፈላጊ ሆኖ ለመዝለቅ የቻለ ሲሆን ለሷም በ1935 ዓ.ም የፑሊትዘር ሽልማት እና የሃዌልስ ሜዳልያ አስገኝቶላታል። ስሙር መሬት በ1937 ዓ.ም በኤም.ጂ.ኤም አማካይነት በፊልም መልክ ተቀናብሮ ለተመልካች ቀርቧል። ከዛ በተከታታይ ሌሎች ድርሰቶችን ለአንባቢ አቅርባለች። በክ በ1938 ዓ.ም በስነ-ጽሁፍ የኖቤል ሽልማትን በመቀበል የመጀመሪያዋ (ሴት) አሜሪካዊት ሆናለች። ፐርል በክ በ1973 ዓ.ም ከዚህ ዓለም በሞት ስትለይ ከ70 በላይ ስራዎቿ ታትመውላታል። መቃብሯም ፔንሲልቬንያ ውስጥ በክስ በተባለው ቀበሌ ይገኛል።

ጥያቄ: ፐርል በክ  የመቃብር ስፍራ ስሙ ምን በመባል ይታወቃል?
መልስ: ፔንሲልቬንያ

ጥያቄ: ፐርል በክ የመጀመሪያ ጋብቻዋን የፈጸመችው መቼ ነው?
መልስ: በ1917

ጥያቄ: ፐርል በክ የመጀመሪያ ድርሰቷ የት ኩባንያ ውስጥ ታተመላት?
መልስ: በጆን ዴይ ኩባንያ

ጥያቄ: የፐርል በክ የትውልድ ስፍራ ምን ተብሎ ይጠራል?
መልስ: በምእራብ ቨርጂኒያ ሂልዝቦሮ

ጥያቄ: ፐርል በክ የመጀመሪያ ድርሰቷ የት ኩባንያ ውስጥ ታተመላት?
መልስ: በጆን ዴይ ኩባንያ

ጥያቄ: አሜሪካዊት ደራሲ ፐርል በክ በስነ-ጽሁፍ የኖቤል ተሸላሚ የሆነችው በስንት ዓመተ ምህረት ነው?
መልስ: 1938

ጥያቄ: የፐርል በክ የመጀመሪያው ወጥ ልብ-ወለድ ድርሰቷ ርዕሱ ምን ይባላል?
መልስ: East Wind, West Wind

ጥያቄ: ፐርል በክ ሁለተኛ ወጥ ልብ-ወለድ ድርስት ርዕስ ምን ይባላል?
መልስ: ስሙር መሬት

ጥያቄ: ፐርል በክ የመጀመሪያ ድርሰቷ መቼ ታተመላት?
መልስ: በ1930

ጥያቄ: የፐርል በክን ሁለተኛ ወጥ ልብ-ወለድ መጽሐፍ መቼ ታተመ?
መልስ: በ1931

ጥያቄ: ፐርል በክ የተወለደችው መቼ ነው?
መልስ: ጁን 26 ቀን 1982 ዓ.ም

ጥያቄ: በስነ-ጽሁፍ የኖቤል ሽልማትን በመቀበል የመጀመሪያዋ ሴት አሜሪካዊት ማን ትባላለች?
መልስ: ፐርል በክ

ጥያቄ: ፐርል በክ የስነ-ጽሑፍ ስራዎቿን ማሳተም የጀመረችው ከስንት ዓመተ ምህረት ጀምሮ ነው?
መልስ: ከ1920ዎቹ ጀምራ

ጥያቄ: ፐርል በክ የሥነ-ጽሁፍ ስራዋ ጉልላት ለመሆን የበቃውን የመጽሐፉ ርዕስ ምን ይባላል?
መልስ: ስሙር መሬት (The Good Earth)

ጥያቄ: የጆን ዴይ ኩባንያ አሳታሚ የነበረው በ1935 የፐርል በክ ሁለተኛ ባሏ ለመሆን የበቃው ማን ይባላል?
መልስ: ሪቻርድ ዋልሽ

ጥያቄ: የፐርል በክ የፑሊትዘር ሽልማት እና የሃዌልስ ሜዳልያ ያገኘችው በስንት ዓመተ ምህረት ነበር?
መልስ: በ1935 ዓ.ም

ጥያቄ: ስሙር መሬት  በኤም.ጂ.ኤም አማካይነት በፊልም መልክ ተቀናብሮ ለተመልካች ለዕይታ የበቃው መቼ ነበር?
መልስ: በ1937 ዓ.ም

ጥያቄ: ፐርል በክ ከ70 በላይ ስራዎቿን ለንባብ አቅርባ ከዚህ ዓለም በሞት የተለየችው መቼ ነው?
መልስ: በ1973 ዓ.ም
አማ አታ አዪዶ ክሪስቲና አማ አታ አዪዶ  በማርች 23፣ 1942 እ.ኤ.አ. ጋና ውስጥ ተወለደች። ትምህርቷን በዌስሊ የልጃገረዶች ትምህርት ቤት፣ በመቀጠልም በጋና  ዩኒቨርስቲ ተከታትላ በ1964 ዓ.ም በእንግሊዝኛ ቋንቋ የመጀመሪያ ዲግሪዋን ተቀብላለች። የመጀመሪያ የድርሰት ስራዋ የሆነውን «The Dilemma of a Ghost»ን በዚያ ዓመት ለማጠናቀቅ የበቃች ሲሆን ይሄው ድርሰቷ በሎንግማን አሳታሚ ድርጅት አማካይነት በቀጣዩ ዓመት ታትሞላታል። አዪዶ በልብ-ወለድ ደራሲነት ብቻ አይደለም እውቅናን ያተረፈችው፤ በጸሃፌ-ተውኔትነት እና ገጣሚነትም እንጂ። ጽሁፎቿ በአብዛኛው የዘመኑ የአፍሪካ ሴቶች ስላላቸው ሚና እና የምእራባዊው ባህል ስለሚያሳድርባቸው ኢርቱእ ተጽኖ ላይ የሚያተኩሩ ናቸው። አዪዶ በ1982 የጋና የትምህርት ሚኒስትር ሆና ብትሾምም በስራው ላይ የቆየችው ለ18 ወራት ያህል ብቻ ነው። በአሁኑ ወቅት በብራውን ዩኒቨርስቲ የአፍሪካ ጥናት ክፍል ውስጥ ተጋባዥ ፕሮፌሰር በመሆን ትሰራለች።

ጥያቄ: አማ አታ አዪዶ ክሪስቲና የትውልድ ቦታዋ ት ሀገር ነው?
መልስ: ጋና

ጥያቄ: አማ አታ አዪዶ ክሪስቲና መቼ ተወለደች?
መልስ: በማርች 23፣ 1942 እ.ኤ.አ

ጥያቄ: አማ አታ አዪዶ ክሪስቲና የመጀመሪያ ድርሰቷ በ1965 ያሳተመላት ድርጅት ማን ይባላል?
መልስ: በሎንግማን አሳታሚ ድርጅት

ጥያቄ: አማ አታ አዪዶ ክሪስቲና  ከልብ-ወለድ ደራሲነት በተጨማሪ እውቅናን ያተረፈችው በምንድነው?
መልስ: በጸሃፌ-ተውኔትነት እና ገጣሚነትም

ጥያቄ: አማ አታ አዪዶ ክሪስቲና ጽሁፎቿ በአብዛኛው የሚያተኩሩት ምን ላይ ነው?
መልስ: የዘመኑ የአፍሪካ ሴቶች ስላላቸው ሚና

ጥያቄ: አማ አታ አዪዶ ክሪስቲና የመጀመሪያ ዲግሪዋን በእንግሊዝኛ ቋንቋ ያገኘችው በስንት ዓመተ ምህረት ነው?
መልስ: በ1964 ዓ.ም

ጥያቄ: አማ አታ አዪዶ ክሪስቲና  የመጀመሪያ የድርሰት ስራዋ ርዕሱ ምን ይባላል?
መልስ: The Dilemma of a Ghost

ጥያቄ: አማ አታ አዪዶ ክሪስቲና የጋና የትምህርት ሚኒስትር ሆና የተሸመችው በስንት ዓመተ ምህረት ነው?
መልስ: በ1982
በዚህ በ፲፭ኛው መቶ ዓ.ም. ላይ የቱርክ፣ የመስኮብ፤ የጀርመን፤ የእንግሊዝ፤ የፈረንሳይና የኤስፓኝ መንግሥታት እንደ ኃያላን መንግሥታት መቆጠራቸው አልቀረም። ነገር ግን ከነዚህ ሁሉ የፖርቱጋል መንግሥት በሌላው እንኳን ባይሆን በመርከብና አገር በመያዝ ከቀሩት ይበልጥ ነበር። የቀሩት የኤውሮፓ መንግሥታት እዚያው ወሰናቸው ላይ ገዥነታቸውን ለማጽደቅ እርስ በርሳቸው ሲጨቃጨቁ የፖርቱጋል መንግሥት ግን ደኅና ደኅና መርከቦችን አዘጋጅቶ እየላከ ከመንግሥቱና ከኤውሮፓ ርቆ የሚገኘውን የአሜሪካን፤ የእስያን፤ የአፍሪካን አገሮች ያስመረምር ነበር። መርማሪዎቹም እነቫስኮ ደጋማ፤ እነፔሬዝ፤ እነአንድራድ፤ እነካብራል በመርከብ እየሄዱ ለመከላከል ጉልበት የሌለውንና በጠባዩ ሀብት ያለበትን አገር መርምረው ሲመለሱ መንግሥቱ ወታደር በመርከብ እየላከ ብዙ አገር ያዘ። በሚያዝያ ፳፩ ቀን ፲፭፻ እ.ኤ.አ. ፔድሮ አልቫሬዝ ካብራል የተባለው የፖርቱጋል መኮንን በትልቅ መርከብ ሄዶ ይን ጊዜ ለቀረው ዓለም ያልታወቀውን የብራዚልን አገር አስገበረና በፖርቱጋል መንግሥት ስም ቅኝ አገር አደረገው። ከዚያም አገር በተገኘው ወርቅ መንግሥቱ ሀብታም ሆነ። እንደዚሁም የመጀመሪያ የንጉሥ እንደራሴ የተባለው ፍራንቼስኮ ዳልሜዳ ወደ ህንድ አገር ሄዶ አገሩን ያዘ። ከተማውንም በጎአ አድርጎ ህንድንም የፖርቱጋል የቄሣር ግዛት አደረገና አገር ገዥውም የንጉሥ እንደራሴ ይባል ጀመር። ከዚያም በትልቁ ውቅያኖስ ውስጥ የሚገኙትን ደሴቶች ኑቤል ጉኔንና ዛሬ ፊሊፒን የሚባለውን አገር በየጊዜው በጦር ኃይል አስገበራቸው። በዚሁ አኳኋን ወደ ኢትዮጵያም እነኮቪልሐኦ ቀደም ብለው በዓፄ እስክንድር ዘመን መጥተው እንደመረመሩትና የኢትዮጵያ መንግሥት በዚያ ጊዜ በነሱ አጠራር የቄሱ የዮሐንስ መንግሥት አለ ብለው አውርተው እንደነበረ ሌላ የፖርቱጋል የጦር መርከብ በአፍሪካ ድንበር በቀይ ባሕር ላይም እየተመላለሰ አስቀድሞ ከያዙት ከቱርኮችና ከግብጾች እየተዋጋ አንድ ጊዜም እየተሸነፈ አንድ ጊዜም እያሸነፈ ብዙ ጊዜ ተመላለሰ። በዚህ ሁሉ ምክንያት የፖርቱጋል መንግሥት ታላቅነት በሌላው ዓለም እንደ ታወቀ እንደዚሁም ፩ኛ ትልቅ መንግሥት መሆኑ ፪ኛ ክርስቲያን መሆኑ ኢትዮጵያ ባሉት የውጭ አገር ሰዎች አፍ እየተነገረ ዝናው በኢትዮጵያ ቤተ መንግሥት ዘንድ መሰማት ቻለ።

ጥያቄ: በ፲፭ኛው መቶ ዓ.ም. መንግሥታት እንደ ኃያላን መንግሥታት ከሚቆጠሩት ውስጥ የፖርቱጋል መንግሥት ከሌሎቹ የሚለየው በምን ነበር?
መልስ: መርከብና አገር በመያዝ

ጥያቄ: በመርከብ እየሄዱ ለመከላከል ጉልበት የሌለውንና በጠባዩ ሀብት ያለበትን አገር በመርምረው ብዙ ሀገራትን ሲይዙ በመርማሪነት የሚልኳቸው እነማንን ነበር?
መልስ: እነቫስኮ ደጋማ፤ እነፔሬዝ፤ እነአንድራድ፤ እነካብራል

ጥያቄ: ብራዚል በፖርቹጋል ቅኝ ሀገር የሆነችው መቼ ነው?
መልስ: በሚያዝያ ፳፩ ቀን ፲፭፻ እ.ኤ.አ

ጥያቄ: የፖርቱጋል መኮንን የሆነው በትልቅ መርከብ ሄዶ በራዚልን ቅኝ ሀገር እንድትሆን ያደረጋት ሰው ማን ይባላል?
መልስ: ፔድሮ አልቫሬዝ ካብራል

ጥያቄ: የመጀመሪያ የንጉሥ እንደራሴ የተባለው ሰው ሙሉ ስሙ ማን ይባላል?
መልስ: ፍራንቼስኮ ዳልሜዳ

ጥያቄ: የመጀመሪያ የንጉሥ እንደራሴ የተባለው ፍራንቼስኮ ዳልሜዳ የያዛት ሀገር ማን ትባላለች?
መልስ: ህንድ

ጥያቄ: በትልቁ ውቅያኖስ ውስጥ የሚገኙትን ደሴቶች እነማን ናቸው?
መልስ: ኑቤል ጉኔንና ዛሬ ፊሊፒን
ግሪክ ግሪክ ወደ ሜዴቴሪኒያን ባሕር የተዘረጋ አንድ ትንሽ አገር ነው። ከምሥራቅ ወደ ትንሽ እስያ፤ ከምዕራብ ወደ ኢጣሊያ አገር ከሁለቱም ወገን ርቀቱ ትክክል ነው። ግሪክ በሰሜን ወገን ከመቄዶንያ ይዋሰናል። ግሪክ ኣብዛኛው በባሕር የታጠረ ነው። በደቡብና በምሥራቅ ወገን አያሌ ደሴቶች አሉ። ከእነርሱም በአያሌዎቹ መንደሮችና ከተሞች ተሠርተውባቸዋል። አንዱ አንቲፖሮስ ይባላል። በእዚህም ስፍራ ያለው ታላቅ ያጌጠ ዋሻ የታወቀ ስመ ጥሩ ነው። እኩሌቶቹም የግሪክ ደሴቶች ከባሕር ወደ ውጪ እየተወረወሩ የወጡ ይመስላሉ። እኩሌቶቹም ከጥንት ጀምረው ይታዩ የነበሩት ያሉበት አይታወቅም ጠፍተዋል። ይህ እንግዳ ነገር እንዲህ እንዲሆን ያደረገው ከባሕር በታች የተነሳው እሳተ ገሞራ ነው። በደቡብ ግሪክ ወገን ባሉት ደሴቶች አየሩ በአሜሪካ እንዳለው እንደ ቨርጂኒያ ግዛት አየር ቀላል ነው። በዚህ አገር ብዙ አይነት ፍሬ ሁሉ ሞልቶዋል። በሰሜን በኩል ደግሞ አየሩ ቅዝቃዜ ያለበት ነው። በየጠረፉ የመርከብ መቋሚያዎች ወደቦች ይገኛሉ። ብዙዎቹ የአገሩ ሰዎችም መርከበኞች ናቸው። በደኑም ፓይን (ጥድ) የተባለው ጠንካራ ዛፍ ይገኛል። በላይኛው አውራጃ ኦክ የተባለው ዛፍ ይገኛል። ወደታች ባለው ክፍልም ቸስትነትና ዋልነት የሚባሉት ዕንጨቶች ይገኛሉ። በዚህ ስፍራ የሚገኘው ዋናው ነገር ደረቅ ፍራፍሬ፣ ዘቢብ፣ ጥጥ፣ ሐር ጠጉር፣ ሩዝ፣ ትንባሆና በቆሎ ነው። የእጅ ሥራ ጥቂት ነው። በቤት የተለመደ ሥራ እንደ ጥጥ እንደ ጠጉር እንደ ሐር የመሰለ ነገር ነው። ቀለም ማግባት ወይም መቀባት በጣም የተለመደ ከሆነ ብዙ ጊዜው ሆነው። ከዛፎች ፍሬ ዋነኛው ወይራ ሲሆን በብዛት ይተከላል። ወይን፣ በኽረ? ሎሚ፣ በለስ፣ አልሞንድ (ለውዝ)፣ ተምር፣ ሴትሮን፣ ፓሜግራኔት (ሮማን)፣ ኩሬንትም ይበቅላሉ።

ጥያቄ: ግሪክን በሰሜን ወገን የምታዋስናት ሀገር ማን ትባላለች?
መልስ: መቄዶንያ

ጥያቄ: በኣብዛኛው በባሕር የታጠረ ነው ወደ ሜዴቴሪኒያን ባሕር የተዘረጋች ሀገር ማን ትባላለች?
መልስ: ግሪክ

ጥያቄ: ግሪክ በግዘቷ ውስጥ አያሌ ደሴቶቿ በየትኛው ወገን ይገኛሉ?
መልስ: በደቡብና በምሥራቅ

ጥያቄ: ግሪክ በደሴቶቿ ከሰራቻቸው ከተሞች መካከል የሆነው ከተማ ማን ይባላል?
መልስ: አንቲፖሮስ

ጥያቄ: የግሪክ ደሴቶች ከባሕር ወደ ውጪ እዲወረወሩ እና እንዳይታዩ ያደረጋቸው ኃይል ምንድን ነው?
መልስ: እሳተ ገሞራ

ጥያቄ: በግሪክ ደን ውስጥ የሚገኘው ጠንካራ ዛፍ ስሙ ማን ይባላል?
መልስ: ፓይን (ጥድ)
ማርክ ትዌይን ሳሙኤል ላንግሆርን ክሌመንስ ወይም በብእር ስሙ ማርክ ትዌይን አሜሪካ ካፈራቻቸው ድንቅ ጸሃፍት መካካል የሚመደብ ደራሲ ነው። ትዌይን በኖቬምበር 1835 ዓ.ም. ሚዙሪ በተባለችው የአሜሪካ ግዛት ተወለደ። 18 ዓመት እስኪሞላው ድረስ ከቤተሰቦቹ ጋር የኖረው ሃኒባል በተባለች እና ሚሲሲፒ ላይ በተቆረቆረች ትንሽ ከተማ-አከል ቦታ ነው። አባቱ በ1847 ሲሞት ትዌይን ትምህርቱን በማቋረጥ በማተሚያ ቤት ውስጥ በሰልጣኝነት ተቀጠረ። ይህን ስራውን በ1857 በመተው የእንፋሎት ጀልባ ነጂ በመሆን መስራት ጀመረ። በዚሁ ስራ በቆየባቸው አመታት ነው ኋላ ላይ አድናቆትን ላተረፉለት የስነ-ጽሁፍ ስራዎቹ የሚሆኑትን እውቀቶች ለማሰባሰብ የበቃው። እሱ ራሱም እንዳለው በዚሁ ስራ ላይ ነው "ማንኛውንም በልብ-ወለድ፣ በግለ-ታሪክም ሆነ በታሪክ ላይ ሊገኙ የሚችሉ የሰው ባህርያትን" ሊያጠና የበቃው። በ1861 እ.ኤ.አ. የአሜሪካ የእርስ-በርስ ጦርነት በመቀስቀሱ ምክንያት ማንኛውም አይነት የመርከብ ላይ ጉዞ ሲስተጓጎል ትዌይንም ስራውን ለመልቀቅ ተገዷል። ከዚህ በኋላም በውትድርና ወዶ-ገብነት፣ በወርቅ ማእድን ፈላጊነት፣ በጋዜጠኝነት ወዘተ ስረቷል። በ1869 ዓ.ም የመጀመሪያ ዋነኛ ስራው የሆነውን "The Innocents Abroad" ለማሳተም በቃ። ይኽ ድርሰት ክሌመንስ ራሱ በአውሮፓ እና በእየሩሳሌም ባካሄዳቸው ጉብኝቶች ላይ የተመሰረተ ነው። በ1870 ዓ.ም ኦሊቭያ ላንግዶንን በማግባት ኑሮውን ኮኔቲከት በተባለችው ግዛት አድርጓ በዛው ለ17 ዓመታት ኖሯል። በነዚህ 17 ዓመታት ነው አድናቆት ያተረፉለት ስራዎቹን ማለትም "Roughing It"፣ "The Adventures of Tom Sawyer"፣ Life on the Mississippi"፣ እና ከሁኡ የላቀ የተባለለት ድርሰቱን "The Adventures of Huckleberry Finn"ን ያሳተመው። ትዌይን በ1910 ዓ.ም አርፎ ሬዲንግ፣ ኮኔቲከት ውስጥ በድኑ አርፏል።

ጥያቄ: ማርክ ትዌይን ሳሙኤል ላንግሆርን ክሌመንስ መቼ ተወለደ?
መልስ: በኖቬምበር 1835 ዓ.ም.

ጥያቄ: ከትዳር አጋሩ ጋር ኑሮውን ለ17 ዓመታት ያሳለፈባት ግዛት ማን ትባላለች?
መልስ: ኮኔቲከት

ጥያቄ: ማርክ ትዌይን ሳሙኤል ላንግሆርን ክሌመንስ የብእር ስሙ ማን ይባላል?
መልስ: ማርክ ትዌይን

ጥያቄ: የአሜሪካ የእርስ-በርስ ጦርነት የተቀሰቀሰው በስንት ዓመተ ምህረት ነበር?
መልስ: በ1861 እ.ኤ.አ.

ጥያቄ: ማርክ ትዌይን ሳሙኤል ላንግሆርን ክሌመንስ የተወለደባት የአሜሪካ ግዛት ማን ትባላለች?
መልስ: ሚዙሪ

ጥያቄ: ማርክ ትዌይን  በአባቱ ሞት ምክንያት ትምህርቱን በማቋረጥ በማተሚያ ቤት በሰልጣኝነት የተቀጠረው መቼ ነበር?
መልስ: በ1847

ጥያቄ: ማርክ ትዌይን የማተሚያ ቤት ስራውን ትቶ  በ1857 የተሰማራው በምን ስራ ላይ ነው?
መልስ: የእንፋሎት ጀልባ ነጂ

ጥያቄ: ማርክ ትዌይን ሳሙኤል ላንግሆርን ክሌመንስ የመጀመሪያ ስራውን ያሳተመው መቼ ነበር?
መልስ: በ1869 ዓ.ም

ጥያቄ: ማርክ ትዌይን ሳሙኤል ላንግሆርን ክሌመንስ የመጀመሪያ ስራው የሆነው የመጽሐፍ ርዕሱ ምን ይባላል?
መልስ: The Innocents Abroad

ጥያቄ: ማርክ ትዌይን ሳሙኤል ላንግሆርን ክሌመንስ በ1870 ዓ.ም በትዳር የተጣመራት እንስት ማን ትባላለች?
መልስ: ኦሊቭያ ላንግዶንን

ጥያቄ: ማርክ ትዌይን ሳሙኤል ላንግሆርን ክሌመንስ ብዙ አድናቆትን ያገኙ ድርሰቶችን ጽፏል ይበልጥ አድናቆትን ያገኘለት የመጽሀፍ ርዕስ ምን ይባላል?
መልስ: The Adventures of Huckleberry Finn

ጥያቄ: ማርክ ትዌይን ሳሙኤል ላንግሆርን ክሌመንስ በርካታ ስራዎችን አበርክቶ በስንት ዓመተ ምህረት አረፈ?
መልስ: በ1910 ዓ.ም
ስብሐት ገብረ እግዚአብሔር ስብሐት (ስብሐት ለአብ) ገብረ እግዚአብሔር (ሚያዝያ 27 [1928]ዓ.ም. - ሰኞ፣ ቀን ትግራይ ጠቅላይ ግዛት፣ አድዋ አውራጃ፣ እርባ ገረድ በተባለች መንደር ከአባቱ ከቄስ ገብረ እግዚአብሔር ዮሐንስ እና ከወይዘሮ መአዛ ወልደ መድኅን  ተወለደ። ትምህርቱን በስዊድን ሚሲዮን፣ እንዲሁም በአዲስ አበባ ዩኒቨርስቲ ተከታትሎ በትምህርት አስተዳደር የመጀመሪያ ዲግሪውን ተቀብሏል። በአስፋ ወሰን ትምህርት ቤት በእንግሊዝኛ መምህርነት ለ2 ዓመት አገልግሏል። በመቀጠልም ከየተባበሩት መንግሥታት የትምህርት፤ ሳየንስ እና የባህል ድርጅት (ዩኔስኮ) ባገኘው የትምህርት እድል አማካይነት ወደ ፈረንሳይ (ኤክስ አን ፕሮቫንስ) በመሄድ ከ1962-1964 ቆይቷል። የሄደበትን ትምህርት አጠናቆ ምስክር ወረቀት ባይቀበልም ቆይታው ከአውሮፓ ባህል እና ስነ-ጽሁፍ እንዲተዋወቅ በጣም እንደረዳው ይናገራል። ወደ ፈረንሳይኛ «Les Nuits d'Addis-Abeba» ተብሎ በፍራንሲስ ፋልሴቶ የተተረጎመውን የልብ-ወለድ ድርስቱን «ሌቱም አይነጋልኝ»ን ብዙውን ለመጻፍ የበቃው እዚያው በፈረንሳይ እንደሆነም ይናገራል። ይኸው ድርሰቱም ወደ ፈረንሳይኛ ቋንቋ የተተረጎመ የመጀመሪያው ኢትዮጵያዊ ልብ-ወለድ ነው። ስብሐት ወደ አዲስ አበባ ከተመለሰ በኋላ በመነን መጽሄት የዝግጅት ክፍል ውስጥ ሰርቷል። በ1966 ዓ.ም. ወታደራዊው ደርግ ስልጣን ከያዘ በኋላ ኩራዝ አሳታሚ ድርጅት ሲቋቋም በአርታኢነት ተቀጥሮ ሰርቷል። በመንግሥት ትእዛዝም ከሌሎች ሰዎች ጋር በመሆን የካርል ማርክስ ሥራ የሆነውን ካፒታልን ከእንግሊዝኛ ወደ አማርኛ በመመለስ ሥራ ላይ ተሳትፏል። ብዙዎቹ የስብሐት ሥራዎች በተጻፉበት ጊዜ ለመታተም ባይታደሉም ከቅርብ ጊዜ ወዲህ ግን የህትመትን ብርሃን ለማየት በቅተዋል። ጽሁፎቹ ረዘም ላለ ጊዜ ሳይታተሙ ለመቆየታቸው ዋነኛው ምክንያቱ ስብሐት በመጽሐፉ የሚጠቀማቸው ቃላት ብዙዎቹ በኢትዮጵያ ባህል ያደገ አንባቢን አይን የሚያስፈጥጡ፣ ጆሮ የሚያስይዙ በመሆናቸው ነው። በገበያ ላይ በቅርብ የወጡት ድርሰቶቹ ከመጀመሪያ ቅጂያቸው ብዙ ለውጥ እና የአርትኦት ሥራ የተደረገባቸው እንደሆኑ ይነገራል። ስለዚሁ ጉዳይ ለአዲስ ላይቭ በሰጠው ቃለመጠይቅ ላይ ሲናገር «በጨለማ ያልተደረገውን ነገር አንድም የጻፍኩት የለም... ያለውን እንዳለ ነው የምጽፈው» ብሏል። ይህንኑም ከኤሚል ዞላ የአጻጻፍ ዘይቤ የወሰደው እንደሆነ ይናገራል። ስብሐት ገብረእግዚአብሔር ደራሲ፣ አርታኢ፣ ጋዜጠኛ ብቻ አይደለም - የልብ-ወለድ ድርሰት ገጸባህርይም ነው። ደራሲው የተሰኘው የበአሉ ግርማ ልብ-ወለድ በስብሐት ህይወት ላይ ተመስርቶ የተጻፈ ነው። ስብሐት ገብረ እግዚአብሔር የ2 ወንዶች እና የ3 ሴቶች አባት ሲሆን በአዲስ አበባ ከተማ ነዋሪ ነው።

ጥያቄ: ስብሐት ገብረ እግዚአብሔር መቼ ተወለደ?
መልስ: ሚያዝያ 27 [1928]ዓ.ም

ጥያቄ: ስብሐት ገብረ እግዚአብሔር የት ተወለደ?
መልስ: አድዋ

ጥያቄ: ስብሐት ገብረ እግዚአብሔር በእንግሊዝኛ መምህርነት ለ2 ዓመት ያገለገለው በየትኛው ትምህርት ቤት ነው?
መልስ: በአስፋ ወሰን ትምህርት ቤት

ጥያቄ: ከየተባበሩት መንግሥታት የትምህርት፤ ሳየንስ እና የባህል ድርጅት (ዩኔስኮ) ያገኘው የትምህርት እድል በየት ሀገር ነው?
መልስ: ፈረንሳይ (ኤክስ አን ፕሮቫንስ)

ጥያቄ: ስብሐት ገብረ እግዚአብሔር ትምህርቱን በስዊድን ሚሲዮን፣ እንዲሁም በአዲስ አበባ ዩኒቨርስቲ ተከታትሎ የመጀመሪያ ዲግሪውን ያገኘው በምን ዘርፍ ነው?
መልስ: በትምህርት አስተዳደር

ጥያቄ: ስብሐት ገብረ እግዚአብሔር ወደ ፈረንሳይኛ «Les Nuits d'Addis-Abeba» ተብሎ በፍራንሲስ ፋልሴቶ የተተረጎመው የልብ-ወለድ ድርስቱ ምን ይባላል?
መልስ: ሌቱም አይነጋልኝ

ጥያቄ: ወደ ፈረንሳይኛ ቋንቋ ለመጀመሪያ ጊዜ የተተረጎመ ኢትዮጵያዊ ልብ-ወለድ መጽሐፍ ደራሲው ማን ይባላል?
መልስ: ስብሐት ገብረ እግዚአብሔር

ጥያቄ: ስብሐት ገብረ እግዚአብሔር በ1966 ዓ.ም. ወታደራዊው ደርግ ስልጣን ከያዘ በኋላ ኩራዝ አሳታሚ ድርጅት ውስጥ በምን ሙያ ያገለግል ነበር?
መልስ: በአርታኢነት

ጥያቄ: ከሌሎች ሰዎች ጋር በመሆን  ከእንግሊዝኛ ወደ አማርኛ በመመለስ ሥራ ላ የተሳተፈበት የመጽሐፍ ርዕስ ምን ይባላል?
መልስ: የካርል ማርክስ ሥራ የሆነውን ካፒታልን
ዓረብኛ ዓረብኛ የሴማዊ ቋንቋዎች ቤተሠብ አባል ሆኖ የዕብራይስጥ የአረማያ እንዲሁም የአማርኛ ቅርብ ዘመድ ነው። ፪፻፶ (250) ሚሊዮን የሚያሕሉ ሰዎች እንደ እናት ቋንቋ ይናገሩታል። ከዚህም በላይ በጣም ብዙ ሰዎች እንደ ፪ኛ ቋንቋ ተምረውታል። የሚጻፈው በዓረብኛ ፊደል ነው። በዓረብ አለም ውስጥ አያሌ ቀበሌኞች ይገኛሉ። ቋንቋው በእስልምና ታላቅ ሚና አጫውቷል። እስላሞች አላህ ለሙሐማድ ቁርዓንን ሲገልጽ በዓረብኛ እንደ ሆነ ስለሚያምኑ እንደ ቅዱስ ቋንቋ ይቆጥሩታል። አብዛኛው ዓረብኛ ተናጋሪዎች ሙስሊሞች ናቸው። ዛሬ በምዕራብ ዓለም ደግሞ ብዙ ሰዎች አረብኛ እያጠኑ ነው። በታሪክ ከፍተኛ ሚና በማጫወቱ መጠን ፤ ብዙ የዓረብኛ ቃላት ወደ ሌሎች ቋንቋዎች ገብተዋል።

ጥያቄ: ዓረብኛ ዓረብኛ ከየትኛው  ቋንቋዎች ቤተሠብ ውስጥ ይመደባል?
መልስ: የሴማዊ

ጥያቄ: ለዓረብኛ ቋንቋ የቅርብ ዘመድ ተብለው ከሚጠቀሱት ቋንቋዎች መካከል መን ይገኛል?
መልስ: የአማርኛ

ጥያቄ: ፪፻፶ (250) ሚሊዮን የሚያሕሉ ሰዎች እንደ እናት ቋንቋ የሚጠቀሙት ቋንቋ ማን ይባላል?
መልስ: ዓረብኛ

ጥያቄ: እስላሞች በብዛት የሚናገሩት የዓረብኛን ለምን እንደ ቅዱስ ቋንቋ ይቆጥሩታል?
መልስ: አላህ ለሙሐማድ ቁርዓንን ሲገልጽ በዓረብኛ እንደ ሆነ ስለሚያምኑ

ጥያቄ: ዓረብኛ ቋንቋ የሚጻፈው በምን ፊደል ነው?
መልስ: በዓረብኛ

ጥያቄ: አብዛኛው ዓረብኛ ቋንቋ ተናጋሪዎች የትኛውን እምነት ተከታዮች ናቸው?
መልስ: ሙስሊሞች
ዩናይትድ ኪንግደም ዩናይትድ ኪንግደም ማለት የተባበረው ግዛት በተለመደው እንግሊዝ አገር ሲባል፣ እንዲያውም እንግሊዝ አገር ወይም ደግሞ «ኢንግላንድ» ከዩናይትድ ኪንግደም ዋና ክፍላገሮች አንዱ ብቻ ነው። ሌሎቹም፦ ስኮትላንድ ዌልስ ሰሜን አይርላንድ ናቸው። ከነዚህም እንግሊዝ፣ ስኮትላንድና ዌልስ አብረው «ታላቋ ብሪታንያ» የምትባል ደሴት ናቸው። ከ1699 ዓ.ም. (1707 እ.ኤ.አ.) አስቀድሞ፣ እንግሊዝና ስኮትላንድ የተለያዩ ንጉዛት ነበሩ። ከ1595 ዓ.ም. ጀምሮ ግን 2ቱ አገራት አንድ ንጉሥ ነበራቸውና በ1699 በመዋሐዳቸው አንድ ላይ «ዩናይትድ ኪንግደም» ሆነዋል።

ጥያቄ: እንግሊዝ፣ ስኮትላንድና ዌልስ አብረው በመሆን የፈጠሯት ደሴት ማን በመባል ትታወቃለች?
መልስ: ታላቋ ብሪታንያ

ጥያቄ: ዩናይትድ ኪንግደም ማለት ምን ማለት ነው?
መልስ: የተባበረው ግዛት

ጥያቄ: እንግሊዝና ስኮትላንድ ተዋህደው «ዩናይትድ ኪንግደም» የፈጠሩት መቼ ነው?
መልስ: በ1699

ጥያቄ: ዓ.ም. (1707 እ.ኤ.አ.) አስቀድሞ፣ እንግሊዝና ስኮትላንድ ከተለያዩ ንጉሳት አስተዳደር ወጥተው በአንድ መተዳደር የጀመሩት በስንት ዓመተ ምህረት ነው?
መልስ: ከ1595 ዓ.ም
ታኅሣሥ ፳፫ ቀን በኢትዮጵያ ዘመን አቆጣጠር የዓመቱ ፻፲፫ተኛው እና  የመፀው ወቅት ፹፰ተኛው ቀን  ነው። የኢትዮጵያ ኦርቶዶክስ ተዋሕዶ ቤተ ክርስቲያን በየወሩ ፳፫ኛ ቀን የሰማዕታትን ዓለቃ ቅዱስ ጊዮርጊስንን ታስታውሳለች። ፲፯፻፷፰ ዓ/ም - የእንግሊዝ ሠራዊት የክዌቤክ ከተማን ከአሜሪካ አስመለሰ። ፲፯፻፺፮ ዓ/ም - በሀይቲ ደሴት የፈረንሳይ ሉዐላዊነት ሲያከትም ደሴቷ በሰሜን አሜሪካ አኅጉር ከአሜሪካ ኅብረት ተከትላ ሁለተኛዋ ነፃ ሪፑብሊክ ሆነች። ፲፰፻ ዓ/ም - በባርነት የተገዙ ሰዎች ወደ አሜሪካ ኅብረት እንዳይገቡ የሚከለክል ሕግ ተደነገገ። ፲፱፻፲፯ ዓ/ም - ብርሃንና ሰላም ጋዜጣ ተመሰረተ። ፲፱፻፷፮ ዓ/ም -  ኢትዮጵያ ለመጀመሪያ ጊዜ የ፩ሚሊዮን ፱መቶ ሺ ኪሎ የመዳብ ሽያጭ ወደጃፓን ላከች። መዳቡ በኤርትራ ውስጥ ከሚገኘው የድባሮ መዳብ ማዕድን ቁፋሮ የተገኘ ነው። ፲፱፻፷፯ ዓ/ም - የኢትዮጵያ የጊዜያዊ ወታደራዊ መንግሥት ባንኮችንና የኢንሹራንስ ኩባንያዎችን የብሔራዊ ንብረት አድርጎ ወረሰ። ፲፱፻፹፱ ዓ/ም - ጋናዊው ዲፕሎማት ኮፊ አናን የተባበሩት መንግሥታት ድርጅት ፯ተኛው ዋና ጸሐፊ ሆነው ተሾሙ።

ጥያቄ: ብርሃንና ሰላም ጋዜጣ የተመሰረተው መቼ ነው?
መልስ: ፲፱፻፲፯ ዓ/ም

ጥያቄ: የእንግሊዝ ሠራዊት በአሜሪካ ቁጥጥር ስር የነበረችወን የክዌቤክ ከተማን መቼ አስመለሰ?
መልስ: ፲፯፻፷፰ ዓ/ም

ጥያቄ: በሀይቲ ደሴት ላይ የነበረው የፈረንሳይ ሉዐላዊነት ያከተመው በስንት ዓመተ ምህተት ነው?
መልስ: ፲፯፻፺፮ ዓ/ም

ጥያቄ: በባርነት የተገዙ ሰዎች ወደ አሜሪካ ኅብረት እንዳይገቡ የሚከለክል ሕግ የተደነገገ መቼ ነው?
መልስ: ፲፰፻ ዓ/ም

ጥያቄ: ኢትዮጵያ ለመጀመሪያ ጊዜ ወደጃፓን የ፩ሚሊዮን ፱መቶ ሺ ኪሎ የመዳብ ሽያጭ የላከች መቼ ነው?
መልስ: ፲፱፻፷፮ ዓ/ም

ጥያቄ: ኢትዮጵያ ወደ ጃፓን ለመጀመሪያ ጊዜ የላከችው መዳብ የተገኘው የት ነው?
መልስ: የድባሮ መዳብ ማዕድን

ጥያቄ: የኢትዮጵያ የጊዜያዊ ወታደራዊ መንግሥት ባንኮችንና የኢንሹራንስ ኩባንያዎችን የብሔራዊ ንብረት አድርጎ የወረሰው መቼ ነው?
መልስ: ፲፱፻፷፯ ዓ/ም

ጥያቄ: ጋናዊው ዲፕሎማት ኮፊ አናን የተባበሩት መንግሥታት ድርጅት ዋና ጸሐፊ ሆነው የተሸሙት መቼ ነው?
መልስ: ፲፱፻፹፱ ዓ/ም

ጥያቄ: ጋናዊው ዲፕሎማት ኮፊ አናን የተባበሩት መንግሥታት ድርጅት ስንተኛው ዋና ጸሐፊ ሆነው ናቸው?
መልስ: ፯ተኛው
ሃይማኖት ሃይማኖት አንድ ሕብረተሠብ የሚያምንባቸው ጽኑ እምነቶች መሠረት ነው። በዓለም ውስጥ በርካታ ልዩ ልዩ ሃይማኖቶች አሉ። ዋና ዓለማዊ ሃይማናቶች ክርስትና፣ እስልምና፣ አይሁድና፣ የሕንዱ ሃይማኖት እና ቡዲስም ናቸው። እነዚህ ሃይማኖቶች በአንዳንድ አገር በይፋ የመንግሥት ሃይማኖት ሁኔታ አላቸው። ከነዚህ መጀመርያ ሦስቱ.  ክርስትና፣ እስልምናና አይሁድና፣ ሁላቸው ከአብርሐም ስለ ተነሡ፣ «አብርሃማዊ ሃይማኖቶች» ተብለዋል። ሒንዱኢዝምና ቡዲስም ግን ከሕንድ ተነሡና «ሕንዳዊ» ወይም «ዳርማዊ ሃይማኖቶች» ተብለዋል። ሌሎች ሃይማኖቶች በአሁኑ ሰዓት በየትም አገር የመንግሥት ሃይማኖት ባይሆኑም፣ ባለፉት ዘመናት በታሪክ መንግሥታት ይኖራቸው ነበር፦ በተለይ ዛርጡሽና፣ ጃይኒስም፣ ሲኪስም፣ ዳዊስም፣ የኮንግ-ፉጸ ትምህርት፣ ሺንቶና የተለያዩ ኗሪ ወይም አረመኔ ሃይማኖቶች የቀድሞ መንግሥታት ነበሯቸው፤ የጠፉት ሃይማኖቶች ማኒኪስም እና አሪያኒስም ደግሞ የቀድሞ መንግስታት ነበሯቸው። በተጨማሪ መቸም መንግስት ያልነበረላቸው በርካታ ሌሎች አነስተኛ ሃይማኖቶች ወይም እምነቶች አሉ ወይም በታሪክ ተገኝተዋል።

ጥያቄ: ከሕንድ የተነሱ ሃይማኖት ምን በመባል ይታወቃሉ?
መልስ: ሒንዱኢዝም

ጥያቄ: አብርሃማዊ ሃይማኖቶች  ተብለው የሚታወቁት የትኞቹ ሃይማኖቶች ናቸው?
መልስ: ክርስትና፣ እስልምና፣ አይሁድና
ፍራንክሊን ሮዘቨልት ፍራንክሊን ዴላኖ ሮዘቨልት (1874-1937 ዓ.ም.) የኒው ዮርክ አገረ ገዥና የአሜሪካ 32ኛ ፕሬዚዳንት ነበሩ። ሮዘቨልት በቀድሞ ፕሬዚዳንት ዉድሮው ዊልሶን ዘመን የባሕር ኅይል ምክትል ሚኒስትር ነበሩ። በ1913 ምርጫ የምክትል ፕሬዚዳንት ዕጩ ሆኑ። ጄምስ ኮክስም የፕሬዚዳንት ዕጩ ነበሩ። ነገር ግን ኮክስና ሮዘቨልት በዋረን ሃርዲንግና በካልቪን ኩሊጅ ተሸነፉ። ሮዘቨልት በ1920 ዓ.ም. የኒው ዮርክ አገረ ገዥ ሆኑ። በታላቁ ጭፍግግ ሳቢያ ፕሬዚዳንት ሄርበርት ሁቨር በጣም ስላልተወደደ በ1925 ምርጫ ሮዘቨልት ሁቨርን አሸነፏቸው። ሮዘቨልት በጣም ስለተወደደ በ1929 ዓ.ም. ምርጫ ለሁለተኛ የ4 አመት ዘመን ተመለሱ። እንዲሁም በ1933 ምርጫ ለሦስተኛ ዘመንና በ1937 ምርጫ ለአራተኛ ዘመን ተመረጡ። በጠቅላላ 4 ዘመኖች ተቀበሉ። በ2ኛ አለማዊ ጦርነትም የአሜሪካ መሪ ነበሩ። ነገር ግን ፖሊዮ ከሚባል በሽታ የተነሣ አካለ ስንኩል ሆነው ባለ መንኮራኩር ወምበር ነበራቸውና በአራተኛው ዘመን መሃል ሞቱ። ምክትላቸው ሃሪ ትሩማን ወዲያው ፕሬዚዳንት ሆኑ። ፍራንክሊን ሮዘቨልት አራት ጊዜ በመመረጣቸው ከሁሉ ይልቅ ለረጅም ዘመን ገዙ። ከሳቸው በኋላ የመንግሥት አንደኛ ዘርፍ የሆነ የሕግ አማካሪ ቤት ወደፊት ሌላ ፕሬዚዳንት እንደሱ 3 ወይም 4 ዘመናት እንዳይቀብል አንፈልግም የሚል ድምጽ አሰሙ። ስለዚህ በ1943 ዓ.ም. የአሜሪካ መንግሥት 2ኛ ዘርፍ የሆኑት ፕሬዚዳንቶች ከ2 ጊዜ (እነሱም 8 አመታት) በላይ ሊያገለግሉ አይችሉም የሚለው የአሜሪካ ሕገ መንግሥት 22ኛ ማሻሻያ አንቀጽ ሕጋዊ ደንብ ሆነ።

ጥያቄ: የአሜሪካ 32ኛ ፕሬዚዳንት የነበሩት ማን ይባላሉ?
መልስ: ፍራንክሊን ዴላኖ ሮዘቨልት

ጥያቄ: ሮዘቨልት ወደ ፕሬዝዳንትነት ከመምጣታቸው ቀድሞ ገለግሉት የነበረው ምን ላይ ነው?
መልስ: የባሕር ኅይል ምክትል ሚኒስትር

ጥያቄ: ፍራንክሊን ዴላኖ ሮዘቨልት የኒው ዮርክ አገረ ገዥ የሆኑት መቼ ነው?
መልስ: በ1920 ዓ.ም.

ጥያቄ: ፍራንክሊን ዴላኖ ሮዘቨልት ሁቨርን አሸንፈው የአሜሪካ ፕሬዝዳንት የሆኑት መቼ በተካሄደው ምርጫ ነው?
መልስ: በ1925 ምርጫ

ጥያቄ: ፍራንክሊን ዴላኖ ሮዘቨልት በተከታታይ በማሸነፍ የአሜሪካ ፕሬዝዳንት ሲሆኑ ለመጨረሻጊዜ ያሸነፉት ምርጫ በስንት ዓመተ ምህረት የተደረገውን ነው?
መልስ: በ1933 ምርጫ

ጥያቄ: ፍራንክሊን ዴላኖ ሮዘቨልት አሜሪካንን ለስንት ዘመኖች በፕሬዝዳንትነት መርተዋል?
መልስ: 4 ዘመኖች

ጥያቄ: በ2ኛ አለማዊ ጦርነትም ወቅት አሜሪካን ይመሩ የነበሩት የአሜሪካ መሪ ማን ይባላሉ?
መልስ: ፍራንክሊን ዴላኖ ሮዘቨልት

ጥያቄ: ፍራንክሊን ዴላኖ ሮዘቨልት ለአካለ ስንኩልነት የዳረጋቸው በሽታ ምን ነበር?
መልስ: ፖሊዮ

ጥያቄ: ፍራንክሊን ዴላኖ ሮዘቨልት ሲሞቱ ቦታውን የተረከቧቸው ምክትላቸው ማን ይባላሉ?
መልስ: ሃሪ ትሩማን

ጥያቄ: የአሜሪካ ፕሬዚዳንቶች ከ2 ጊዜ (እነሱም 8 አመታት) በላይ ሊያገለግሉ አይችሉም የሚለው የአሜሪካ ሕገ መንግሥት 22ኛ ማሻሻያ አንቀጽ ሕጋዊ ደንብ የሆነው መቼ ነው?
መልስ: በ1943 ዓ.ም.
መጋቢት ፪ ፲፰፻፷፰ ዓ/ም - አሌክሳንደር ግራሃም ቤል ለመጀመሪያ ጊዜ በስልክ ረዳቱን አነጋገረ። ፲፱፻፳፱ ዓ/ም - በልሚ ወቼ ሞሹ የኢትዮጵያ አርበኞችና የፋሺስት ኢጣሊያ ወገኖች ጦር ውጊያ ፲፱፻፴፫ ዓ/ም - ከኮንጎ የመጣ የቤልጅግ ሠራዊት የጣልያንን ሠራዊት አሸንፎ ፩ሺ፭፻  ወታደሮች በመማረክ  አሶሳን ያዘ። ፲፱፻፵፱ ዓ/ም - የአሜሪካ ምክትል ፕሬዚዳንት (በኋላ ፕሬዚዳንት) ሪቻርድ ኒክሰን ኢትዮጵያን ጎበኙ ፲፱፻፷፭ ዓ/ም - ኢትዮጵያ እና ሱዳን ድንበራቸውን የሚወስን የጋራ ጉባዔ ለመመሥረት መወሰናቸውን አስታወቁ። ፲፱፻፷፭ ዓ/ም - በኢትዮጵያ ርዕሰ ከተማ፣ አራት ኪሎ ላይ በሰላማዊ ሰልፍ የወጡ ተማሪዎችን ፖሊሶች በጢስ ቦምብ እና በዱላ በታተኑ። ተማሪዎቹ የጠቅላይ ሚኒስትር አክሊሉ ሀብተ-ወልድን የአሻንጉልት ምስል አቃጠሉ። ፲፱፻፷፮ ዓ/ም - በኢትዮጵያ አብዮት ሽብር የአየር በረራ አስተዳደር ሠራተኞች አድማ ተጀመረ። አድማው እስከ መጋቢት ፳፫ ቀን ድረስ ተካሂዷል። ፲፱፻፹፪ ዓ/ም - ሊትዌኒያ እራሷን ከሶቭየት ኅብረት አስተዳደር ውጭ ነጻ መሆኗን አወጀች። ፲፱፻፵፯ ዓ/ም - ፔኒሲሊንን ያገኘው የብሪታኒያ ተወላጁ አሌክሳንደር ፍሌሚንግ በልብ ምታት አረፈ።

ጥያቄ: ፔኒሲሊንን ያገኘው የብሪታኒያ ተወላጁ ማን ይባላል?
መልስ: አሌክሳንደር ፍሌሚንግ

ጥያቄ: ፲፰፻፷፰ ዓ/ም ለመጀመሪያ ጊዜ በስልክ ረዳቱን አነጋገረ ሰው ማን ይባላል?
መልስ: አሌክሳንደር ግራሃም ቤል

ጥያቄ: የኢትዮጵያ አርበኞችና የፋሺስት ኢጣሊያ ወገኖች ጦር ውጊያ የተካሄደው መቼ ነው?
መልስ: ፲፱፻፳፱ ዓ/ም

ጥያቄ: ከኮንጎ የመጣ የቤልጅግ ሠራዊት የጣልያንን ሠራዊት አሸንፎ ፩ሺ፭፻ ወታደሮች በመማረክ አሶሳን የያዘው መቼ ነው?
መልስ: ፲፱፻፴፫ ዓ/ም

ጥያቄ: በ፲፱፻፵፱ ዓ/ም የአሜሪካ ምክትል ፕሬዚዳንት ሆነው ኢትዮጵያን የጎነኙት ማን ይባላሉ?
መልስ: ሪቻርድ ኒክሰን

ጥያቄ: ኢትዮጵያ እና ሱዳን ድንበራቸውን የሚወስን የጋራ ጉባዔ ለመመሥረት መወሰናቸውን ያሳወቁት መቼ ነው?
መልስ: ፲፱፻፷፭ ዓ/ም

ጥያቄ: በኢትዮጵያ ርዕሰ ከተማ፣ አራት ኪሎ ላይ በሰላማዊ ሰልፍ የወጡ ተማሪዎችን ፖሊሶች በጢስ ቦምብ እና በዱላ የበታተናቸው መቼ ነው?
መልስ: ፲፱፻፷፭ ዓ/ም

ጥያቄ: ተማሪዎቹ ለተቃውሞ ሰልፍ በመውጣት የጠቅላይ ሚኒስትር አክሊሉ ሀብተ-ወልድን ምን አቃጠሉ?
መልስ: የአሻንጉልት ምስል

ጥያቄ: በኢትዮጵያ አብዮት ሽብር የአየር በረራ አስተዳደር ሠራተኞች አድማ የተጀመረው መቼ ነው?
መልስ: ፲፱፻፷፮ ዓ/ም

ጥያቄ: ሊትዌኒያ እራሷን ከሶቭየት ኅብረት አስተዳደር ውጭ ነጻ መሆኗን ያወጀች መቼ ነበር?
መልስ: ፲፱፻፹፪ ዓ/ም

ጥያቄ: ፔኒሲሊንን ያገኘው የብሪታኒያ ተወላጁ አሌክሳንደር ፍሌሚንግ ያረፈው በምን ምክንያት ነው?
መልስ: በልብ ምታት

ጥያቄ: ፔኒሲሊንን ያገኘው የብሪታኒያ ተወላጁ አሌክሳንደር ፍሌሚንግ ከዚህ ዓለም በሞት የተለየው መቼ ነው?
መልስ: ፲፱፻፵፯ ዓ/ም
የአሜሪካ ታላቅ ማኅተም የአሜሪካ ብሔራዊ ምልክት የአሜሪካ ታላቅ ማኅተም ይባላል። መጀመርያው የተገለጸው በ1774 ዓ.ም. ነበር። እንዲያውም በይፋ 'አርማ' ሳይሆን 'ማኅተም' ነው። ነገር ግን ይፋዊ አርማ ስለማይኖር በዘልማድ ይህ ማኅተም እንደ አርማ ይጠቀማል። በአሜሪካ ዶላር ላይ (ከ1927 ዓ.ም. ጀምሮ) እንዲሁም በአሜሪካ ፓስፖርት ላይ ይታያል። በማኅተሙ ፊት ላይ ክንፎቹን የሚዘረጋ የመላጣ ንሥር ስዕል እሱም የአሜሪካ ምልክት ይታያል። በግራው ጥፍሩ (ከንሥሩ አንጻር) ውስጥ አሥራ ሦስት ፍላጻ ይዟል። እነርሱም ከእንግሊዝ ያመጹ የመጀመርያ 13 ክፍላገሮች ያመልክታሉ። በቀኙም ጥፍር የወይራ ቅርንጫፍ ይይዛል። ይህ 13 ቅጠልና 13 ፍሬዎች አሉበት። ፍላጻ የጦር ምልክትና ወይራ የሰላም ምልክት በመሆኑ የንሥሩ ራስ ወደሱ ቀኝ ሲዞር ስላምን ይመርጣል እንደ ማለት ነው። በመንቁራው ውስጥ ደግሞ E PLURIBUS UNUM የሚለውን መፈክር ይይዛል። ይህም በሮማይስጥ ማለት 'አንድ ከብዙ' ነው። ከራሱ በላይ 13 ከዋክብት በሰማያዊ በስተኋላ መደብ አለ። እኚህ ከዋክብት የዳዊት ኮከብ ይሠራሉ። በፍርምባው ላይ የሚሸክመው ጋሻ እንደ አሜሪካ ሰንደቅ አለማ ዝንጉርጉር ነው። በማኅተሙ ጀርባ ላይ ያልተጨረሰ ሀረም (ፒራሚድ) ይታያል። ይህ 13 ደረጃዎች ሲኖሩት በመሠረቱ ላይ MDCCLXXVI ይላል። ይህ በሮማይስጥ ቁጥሮች ማለት '፼፯፻፸፮' ወይም 1776 ሲሆን በአውሮጳውያን አቆጣጠር የአሜሪካ ነጻነት አዋጅ የተፈረመበት አመት (1768 ዓ.ም.) ለማመልከት ነው። በሀረሙ ጫፍ ፈንታ 'የእግዚአብሔር ጥበቃ ዓይን' የሚባል ምልክት ይታያል። በዚሁ ዙሪያ «ANNUIT CŒPTIS» የሚለው መፈክር አለ፤ ይህም በሮማይስጥ 'የተጀመረው ተስማምቶታል' ለማለት ነው። በግርጌው ደግሞ «NOVUS ORDO SECLORUM» የሚል መፈክር እያለ ይህ ትርጉም 'የዘመናት አዲስ ሥርዓት' ነው።

ጥያቄ: የአሜሪካ ብሔራዊ ምልክት ምን በመባል ይታወቃል?
መልስ: የአሜሪካ ታላቅ ማኅተም

ጥያቄ: የአሜሪካ ብሔራዊ ምልክት የሆነው  የአሜሪካ ታላቅ ማኅተም መጀመርያው የተገለጸው መቼ ነው?
መልስ: በ1774 ዓ.ም. ነበር

ጥያቄ: «ANNUIT CŒPTIS» የሚለው መፈክር በሮማይስጥ ምን ማለት ነው?
መልስ: 'የተጀመረው ተስማምቶታል'

ጥያቄ: «NOVUS ORDO SECLORUM» የሚለው መፈክር ትርጉም ምን ማለት ነው?
መልስ: 'የዘመናት አዲስ ሥርዓት'

ጥያቄ: እንደ አሜሪካ ሰንደቅ አለማ ዝንጉርጉር የሆነውን አርማ የአሜሪካ ብሔራዊ ምልክት የቱ ጋር ይቀመጣል?
መልስ: በፍርምባው ላይ

ጥያቄ: የአሜሪካ ብሔራዊ ምልክት በማኅተሙ ጀርባ ላይ የሚገኘው ምስል ምንድን ነው?
መልስ: ያልተጨረሰ ሀረም (ፒራሚድ)

ጥያቄ: የአሜሪካ ብሔራዊ ምልክት በመንቁራው ውስጥ የሚገኘው መፈክር E PLURIBUS UNUM ትርጓሜው ምን ማለት ነው?
መልስ: አንድ ከብዙ

ጥያቄ: የአሜሪካ ብሔራዊ ምልክት የሆነው የአሜሪካ ታላቅ ማኅተም በአሜሪካ ዶላር ላይ እና ፓስፖርት ላይ መታየት የጀመረው መቼ ነው?
መልስ: ከ1927 ዓ.ም. ጀምሮ

ጥያቄ: የአሜሪካ ብሔራዊ ምልክት የሆነው የአሜሪካ ታላቅ ማኅተም ላይ የሚታየው መንድን ነው?
መልስ: ክንፎቹን የሚዘረጋ የመላጣ ንሥር ስዕል

ጥያቄ: የአሜሪካ ብሔራዊ ምልክት ላይ በግራው ጥፍሩ (ከንሥሩ አንጻር) ውስጥ አሥራ ሦስቱ ፍላጻዎች ምንን ይወክላሉ?
መልስ: ከእንግሊዝ ያመጹ የመጀመርያ 13 ክፍላገሮች

ጥያቄ: የአሜሪካ ብሔራዊ ምልክት በቀኙም ጥፍር የወይራ ቅርንጫፍ ላ ምን ምን አሉበት?
መልስ: 13 ቅጠልና 13 ፍሬዎች

ጥያቄ: የአሜሪካ ብሔራዊ ምልክት  ላይ ያለው ፍላጻ የምን ምልክት ነው?
መልስ: የጦር ምልክት

ጥያቄ: የአሜሪካ ብሔራዊ ምልክት ያለው ወይራ የምን ምልክት ነው?
መልስ: የሰላም ምልክት

ጥያቄ: የአሜሪካ ብሔራዊ ምልክት ከራሱ በላይ ያሉት 13 ከዋክብት በሰማያዊ በስተኋላ መደብ ላይ ያሉት ምን ይሰራሉ?
መልስ: የዳዊት ኮከብ ይሠራሉ

ጥያቄ: የአሜሪካ ብሔራዊ ምልክት በመሠረቱ ላይ MDCCLXXVI ያለው ትርጉሙ ምንድን ነው?
መልስ: በሮማይስጥ ቁጥሮች ማለት '፼፯፻፸፮' ወይም 1776

ጥያቄ: የአሜሪካ ነጻነት አዋጅ የተፈረመበት ዓመተ ምህረት መቼ ነው?
መልስ: 1768 ዓ.ም.
ዕዝራ ዕዝራ ወይም ሱቱኤል በብሉይ ኪዳን ዘንድ በባቢሎን ምርኮ ጊዜ የአይሁድ ካህን ነበረ። የሠራያ ልጅ ሲሆን በፋርስ ንጉስ አርጤክስስ 7ኛው አመት (464 ክ.በ.) ከ5000 ከወገኖቹ ጋራ ወደ ኢየሩሳሌም ለመመለስ ፈቃድ ተቀበለ። ከዚህ 13 አመት በኋላ ነህምያ የከተማውን ቅጥር ሲጠግነው ዕዝራ ኦሪት በሙሉ ለሕዝብ አነበበ (መጽሐፈ ነህምያ ምዕ. 8)። በአይሁዳዊው ታሪክ ጸሐፊ በዮሴፉስ ዘንድ ይህ የፋርስ ንጉስ አርጤክስስ ሳይሆን አሕሻዊሮስ ነበረ።  አርጤክስስ የአሕሻዊሮስ ልጅ ሲሆን እነዚህ 2 ነገስታት ስሞች ብዙ ጊዜ በተለያዩ ቅጂዎች ተደናገሩ። ዮሴፉስ ደግሞ ዕዝራ የሞተበት ወራት ኤልያሴብ ታላቁ ካህን በሆኑበት ወቅት ገደማ እንደ ነበር ይመሰክራል።  የአሕሻዊሮስ ዘመን ከሆነ 7ኛው አመት 486 ክ.በ. ነበር። ዕዝራ መጽሐፈ ዕዝራንና መጽሐፈ ነህምያ ከመጻፉ በላይ በዲዩትሮካኖኒካል መጽሐፍት ክፍል የሚገኙት መጽሐፈ ዕዝራ ሱቱኤልና መጽሐፈ ዕዝራ ካልዕ እንደ ጻፈ ይባላል።  መጽሐፈ ዕዝራ ካልዕ ለመጽሐፈ ዕዝራ በጣም ተመሳሳይ በመሆኑ በዕዝራ ካልዕ 81 ግን ሠራያ ሳይል በግድፈት የአዛርያስ ልጅ ይለዋል።  ዕዝራ ሱቱኤል በሚባለው ትንቢት ደግሞ በ11 የጻፈው ኢየሩሳሌም ከጠፋች 30 አመት በባቢሎን መሆኑን ይላል። ይህም 565 ክ.በ. ማለት ነው። በዚህ መጽሐፍ 1344 መሠረት 24 መጻሕፍት በ40 ቀን ውስጥ ጻፈ ቢለን፥ በሌሎች ልሣናት ሕትመት ግን ስለ 94 መጻሕፍት እየተናገረ ከነዚህ መሀል ተጨማሪው 70 መጻሕፍት በምስጢር እንዲቆዩ ነበረባቸው ይላል።

ጥያቄ: ዕዝራ የጻፋቸው መፅሐፍት እነማን ናቸው?
መልስ: መጽሐፈ ዕዝራንና መጽሐፈ ነህምያ

ጥያቄ: በብሉይ ኪዳን ዘመን በባቢሎን ምርኮ ጊዜ የአይሁድ ካህን የነበረው ማን ይባላል?
መልስ: ዕዝራ ወይም ሱቱኤል

ጥያቄ: የሠራያው ልጅ በፋርስ ንጉስ አርጤክስስ ከ5000 ከወገኖቹ ጋራ ወደ ኢየሩሳሌም ለመመለስ ፈቃድ የተቀበለው መቼ ነው?
መልስ: 7ኛው አመት (464 ክ.በ.
ሰርጌይ ብሪን ሰርጌይ ሚካይሎቪች ብሪን ኦገስት 21, 1973 እ.ኤ.አ. ተወለደ ሩሲያዊ-አሜሪካዊ ሲሆን ጉግልን በመፍጠሩ ይታወቃል። በሩሲያ የተወለደ ሲሆን፥ ብሪን ከላሪ ፔጅ ጋር ጉግልን ከመጀመሩ በፊት ኮምፒዩተር ሳይንስና ሒሳብ አጥንቷል። ብሪን ባሁኑ ጊዜ የጉግል ቴክኖሎጂ ፕሬዝዳንት በመሆኑ ወደ 14.1 ቢሊዮን የአሜሪካን ዶላር የሚገመት ገንዘብ አለው። ይህም ከዓለም 26ኛ እና ከአሜሪካ 12ኛው ሀብታም ሰው ያደርገዋል። ሰርጌይ በሞስኮ፣ ሩሲያ ለየይሁዳ ቤተሰብ ተወለደ። 6 ዓመቱ ሲሆን ሰርጌይና ቤተሰቡ ወደ አሜሪካ መጡ። አባቱ ሚካኤል በሜሪላንድ ዩኒቨርስቲ ማቲማቲሻን ሆኖ እስክ ዛሬ ድረስ ያስተምራል። የስርጂ እናት ዩጂኒያ ብሪን ማቲማቲሻንና ሲቭል ኢንጅነር ሆና ለናሳ ትሰራለች። ሳሙኤል የሚባል ታናሽ ወንድምም አለው። ሰርጌይ በኮምፒዩተር ዕድገት ጊዜ በማደጉ የኮምፒዩተር ፍላጎቱ ከልጅነቱ ነው የጀመረው። መጀመሪያው ያገኘው ኮምፒዩተር አንድ ኮሞዶር 64 ሲሆን ይህንንም ከአባቱ ዘጠነኛው ልደት በዓሉ ላይ ነው ያገኘው። በሒሳብና ኮምፒዩተር ያለውን ተስዕጦም ገና ትንሸ እያለ ነው ያሳየው። የመጀመሪያ ደረጃ ትምህርቱን በፔንት ብራንች ሞንቴሶሪ ትምህርት ቤት የወሰደ ሲሆን ሁለተኛ ደረጃ ትምህርቱን ደግሞ በኤላኖር ሩዝቬልት ትምህርት ቤት አጠናቋል። ቤተስቡም የሒሳብ ዕውቀቱንና ሩሲያኛው በማዳበር ረድተውቷል። በሴፕቴምብር 1990 እ.ኤ.አ.፣ ሰርጌይ ሒሳብና ኮምፒዩተር ሳይንስ ለማጥናት ሜሪላንድ ዩኒቨርስቲ፣ ኮሌጅ ፓርክ ገባ። በሜይ 1993 እ.ኤ.አ. የባችለር ሳይንስ ካማግኘቱ በኅላ በስኮላርሺፕ ኮምፒዩተር ሳይንስን ለማጥናት ወደ ስታንፎርድ ዩኒቨርስቲ ሄደ። ከዛም ከታሰበው ጊዜ በፊት በኦገስት 1995 እ.ኤ.አ. የማስተርስ ዲግሪውን ተቀበለ። ባሁኑ ጊዜ ግን የፒ.ኤች.ዲ. ጥናቱን ላልተወስነ ጊዜ አቋርጦ ጉግል ውስጥ እየሰራ ይገኛል።

ጥያቄ: ሩሲያዊ-አሜሪካዊ የሆነው ጉግልን የፈጠረው ግለሰብ ማን ይባላል? 
መልስ: ሰርጌይ ሚካይሎቪች ብሪን

ጥያቄ: ሰርጌይ ሚካይሎቪች ብሪን ወላጅ እናት ናሳን ያገለገለችው በምን ሙያ ነው?
መልስ: ማቲማቲሻንና ሲቭል ኢንጅነር

ጥያቄ: ሰርጌይ ሚካይሎቪች ብሪን መቼ ተወለደ?
መልስ: ኦገስት 21, 1973 እ.ኤ.አ.

ጥያቄ: ሰርጌይ ሚካይሎቪች ብሪን የትውልድ ስፍራው ማን በመባል ይታወቃል?
መልስ: በሞስኮ፣ ሩሲያ ለየይሁዳ ቤተሰብ ተወለደ

ጥያቄ: ሰርጌይ ሚካይሎቪች ብሪን  ሁለተኛ ደረጃ ትምህርቱን የተማረው የት ነው?
መልስ: በኤላኖር ሩዝቬልት ትምህርት ቤት

ጥያቄ: ሰርጌይ ሚካይሎቪች ብሪን የባችለር ሳይንስ ዲግሪውን መቼ አገኘ?
መልስ: በሜይ 1993 እ.ኤ.አ.

ጥያቄ: ሰርጌይ ሚካይሎቪች ብሪን የማስተርስ ዲግሪውን ያገኘው ከየትኛው ዩኒቨርሲቲ ነው?
መልስ: ስታንፎርድ ዩኒቨርስቲ

ጥያቄ: ሰርጌይ ሚካይሎቪች ብሪን የባችለር ሳይንስ ዲግሪውን ያገኘው ከየትኛው ዩኒቨርሲቲ ነው?
መልስ: ሜሪላንድ ዩኒቨርስቲ

ጥያቄ: ሰርጌይ ሚካይሎቪች ብሪን የማስተርስ ዲግሪውን መቼ አገኘ?
መልስ: በኦገስት 1995 እ.ኤ.አ.

ጥያቄ: የጉግል ቴክኖሎጂ ፕሬዝዳንት ማን በመባል ይታወቃል?
መልስ: ሰርጌይ ሚካይሎቪች ብሪን

ጥያቄ: ሰርጌይ ሚካይሎቪች ብሪን ወላጅ አባቱ ሚካኤል ሲባልየ እናቱ ስሟ ማን ይባላል?
መልስ: ዩጂኒያ ብሪን

ጥያቄ: ሰርጌይ ሚካይሎቪች ብሪን አባት የሆነው ሚካኤል ስራው ምንድነው?
መልስ: በሜሪላንድ ዩኒቨርስቲ ማቲማቲሻን

ጥያቄ: ሰርጌይ ሚካይሎቪች ብሪን ጉግልን ከመጀመሩ በፊት ያጠናቸው የትምህርት ዘርፎች ምን ምን ነበሩ?
መልስ: ኮምፒዩተር ሳይንስና ሒሳብ

ጥያቄ: ሰርጌይ ሚካይሎቪች ብሪን ያለው የሀብት መጠን በዓለም እና በአሜሪካ በስንተኛ ደረጃ እንዲቀመጥ አስችሎታል?
መልስ: ከዓለም 26ኛ እና ከአሜሪካ 12ኛው ሀብታም ሰው

ጥያቄ: ሰርጌይ ሚካይሎቪች ብሪን የዘጠነኛ ዓመት የልደት በዓሉን ሲያከብር ከአባቱ የተበረከተለት ስጦታ ምንድን ነው?
መልስ: ኮምፒዩተር አንድ ኮሞዶር 64

ጥያቄ: ሰርጌይ ሚካይሎቪች ብሪን  የመጀመሪያ ደረጃ ትምህርቱን የተከታተለበት ትምህርት ቤት ምን በመባል ይታወቃል?
መልስ: በፔንት ብራንች ሞንቴሶሪ ትምህርት ቤት